تورکیه جمهور باشقانی رجب طیب اردوغان، آمریکا طرفین‌دن باشقان دونالد ترامپ ایله بیر گؤروشمه طلبی گلرسه بو طلبی دگرلن‌دیره‌جک‌لرینی دئییب.
اردوغان، بیرلشمیش میللت‌لر (بمت) 73ونجو عمومی قورولونون دانیشیق‌لارینا قاتیلماق اوچون 23-27 سپتامبر تاریخ‌لرینده آمریکادا اولا‌جاق.
اردوغان نیویورکا حرکاتین‌دان اوّل ایستانبول آتاتورک هاوا لیمانیندا مطبوعات کونفرانسی کئچیردی.
بمت باش مجلی‌سینده آپارا‌جاقدی دانیشماقلا باغلی اردوغان، "چیخیشیمدا اینسانی بحران‌لارا دقتی چکه‌رک، ویجدان‌لاری درین‌دن یارالایان بو پروبلم‌لره حلّ اولماسی اوچون مراجعت ائده‌جه‌یم." دئدی.
اردوغان سوریه'نین گله'جگی اوچون ان بؤیوک پروبلمین فیرات چایی‌نین شرقینده بعضی موتتفیق‌لرین حمایه‌سینده بؤیوین ترور باتاق‌لیغی (پ.ک.ک/پ.ی.د-پ.ی.د) اولدوغونو بیلدیریب.
اردوغان، سوریه بحرانی‌نین اوزرین‌دن 7 ایل کئچمه‌سینه باخمایا‌راق، کیمسه‌نین تورکیه قدر الینی داشین آلتینا قویمادیغینی دئییب.
آمریکا پرزیدنتی ترامپ ایله گؤروشوب، گؤروشمیه'جگی ایله باغلی سوال اوزرینه اردوغان، "آمریکا طرفین‌دن بیر طلب گلسه، دگرلندیرریک. حاضیردا هر هانسی بیر شئی سؤز موضوعسو دئییل" ایفاده‌سینی ایستیفاده ائتدی.
آمریکا تماس‌لاری چرچیوه‌سینده سرمایه‌دارلارلا دا بیر آرایا گله‌جک‌لرینی دئین اردوغان، "نیویورک‌داکی تماس‌لاریمیزین سونرا 27-29 آلمانیا سفر ائدجگیک. آلمانیادا کانسلر آنگلا مرکل ایله بیر آرایا گله'جگیک. آوروپادا آرتیم گؤسترن اجنبی دوشمنچی‌لیگی و ایسلام علیهدارلیغینی دا گؤروشه'جگیک. حؤرمت‌لی مرکلین ده عرقچی حرکت‌لر قارشی‌سیندا دایاندیغینی بیلیریک. پ.ک.ک و فتح الله'چی ترور تشکیلاتی (فتو) کیمی تشکیلات‌لارا قارشی داها فعال موباریزه اومیدیمیزی پایلاشا‌جاغیم" دئدی.
ایران‌داکی ترور سالدیریسینا توخونان اردوغان، حادثه ایله باغلی آیرینتی‌لارین داها آیدین اولمادیغینا وورغو ائده‌رک، بئله بیر وضعیتله بؤلگه‌دکی حساسیت‌لرین داها دا آرتدیغینی بیلدیریب.
